open-index/open-wikipedia-markdown huggingface dataset:
Πσέμκο Β΄ του Γκλόγκουφ

Ο **Πσέμκο Β΄**, πολων. Przemko II głogowski (π. 1305 - 11 Ιανουαρίου 1331) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν, Στσινάβα (1309-21, με τους αδελφούς του), του Γκλόγκουφ (από το 1318· με τον αδελφό του ως το 1321, μετά μόνος του).

## Βιογραφία
Ήταν ο πέμπτος γιος του Ερρίκου Γ΄ δούκα του Γκλόγκουφ και της Ματθίλδης των Γουέλφων, κόρης του Αλβέρτου Α΄ δούκα του Μπράουνσβαϊγκ-Λύνεμπουργκ.

## Οικογένεια
Νυμφεύτηκε το 1326 την Κωνσταντία των Πιαστ-Σιλεσίας, κόρη του Βερνάρδου δούκα της Σβιντνίτσα-Ζιεμπίτσε.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Κορράδος Β΄ ο Κυφός

Ο **Κορράδος Β΄** ο *Κυφός*, πολων. Konrad II *Garbaty* (1252/65 - 11 Οκτωβρίου 1304) από τον Οίκο των Πιαστ-Σιλεσίας-Γκλόγκουφ ήταν δούκας της Στσινάβα (1278-84), του Ζάγκαν (από το 1284) και πατριάρχης της Ακουιλέια (από το 1299).

## Βιογραφία
Ήταν ο δευτερότοκος γιος του Κορράδου Α΄ δούκα του Γκλόγκουφ (γιου του Ερρίκου Β΄ του *Ευσεβούς*) και της Σαλώμης των Πιαστ, κόρης του Βλάντισλαφ Οντόνιτς δούκα της Μεγάλης Πολωνίας.

Εμφανίζεται για πρώτη φορά στην τελετή αγιοποίησης της προγιαγιάς του Χέντβιχ των Άντεχς (μητέρας του Ερρίκου Β΄ του Ευσεβούς) το 1267. Τα επόμενα έτη ακολούθησε τον αδελφό του Ερρίκο Γ΄ δούκα του Γκλόγκουφ στη μάχη του Στόλετς (1277), που κορυφώθηκε με μία καταστροφική ήττα.

Σύντομα μετά τα γεγονότα αυτά, ο Κορράδος Β΄ εστάλη την Μπολόνια της Ιταλίας για σπουδές, με σκοπό να αποκτήσει ένα υψηλό εκκλησιαστικό αξίωμα. Κατά την απουσία του, ο Ερρίκος Δ΄ ο Ενάρετος κυβέρνησε τη Στσινάβα εκ μέρους του. Όταν όμως ο Κορράδος Β΄ επέστρεψε στο δουκάτο του το 1280, ο δούκας του Βρότσλαφ αρνήθηκε να τού επιστρέψει την εξουσία. Μόνο έπειτα από χρόνια και με την πίεση του Τόμας Β΄ Ζαρέμπα, επισκόπου του Βρότσλαφ, ο Ερρίκος Δ΄ τελικά αναγνώρισε την εξουσία του Κορράδου Β΄ επί της Στσινάβα.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast: Głogów". Genealogy.EU.

Κατηγορία:Οίκος των Πιαστ-Σιλεσίας
Πσέμκο Α΄ της Στσινάβα

Ο **Πσέμκο Α΄**, πολων. Przemko Ι ścinawski (1255/65 - 26 Φεβρουαρίου 1289) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν (1278-84) και της Στσινάβα (από το 1284).

## Βιογραφία
Ήταν ο πρωτότοκος γιος του Κορράδου Α΄ δούκα του Γκλόγκουφ και της Σαλώμης των Πιαστ, κόρης του Βλάντισλαφ Οντόνιτς δούκα της Μεγάλης Πολωνίας.

Με το τέλος του πατέρα του το 1274, ο Πσέμκο τέθηκε υπό τη φροντίδα του πρωτότοκου αδελφού του Ερρίκου Γ΄ δούκα του Γκλόγκουφ. Το 1278 έλαβε το δουκάτο του Ζάγκαν ως ανεξάρτητος κυβερνήτης. Από το 1281 δήλωνε υποτέλεια στον Ερρίκο Δ΄ τον *Ενάρετο* δούκα του Βρότσλαφ.

Ως αποτέλεσμα πιέσεων από τον Ερρίκο Δ΄, το 1284 ο Πσέμκο και ο δευτερότοκος αδελφός του Κορράδος Β΄ ο *Κυφός*, δούκας της Στσινάβα, αντάλλαξαν τα εδάφη τους: ο Πσέμκο έλαβε τη Στσινάβα και ο Κορράδος Β΄ το Ζάγκαν. Αυτό έγινε μάλλον διότι ο Ερρίκος Δ΄ προτιμούσε στα σύνορα των περιοχών του τον πιο έμπιστο Πσέμκο, που -όπως και ο αδελφός του Ερρίκος Γ΄- ήταν πιστός ακόλουθος των πολιτικών αποφάσεων του Ερρίκου Δ΄, υποστηρίζοντάς τον σε όλα τα μεγάλα σχέδιά του, συμπεριλαμβανομένης και της διαμάχης με τον Τόμας Β΄ επίσκοπο του Βρότσλαφ. Έτσι όταν ο Ερρίκος Δ΄ ο *Ενάρετος* έλαβε τον έλεγχο της Κρακοβίας, έπειτα από το τέλος του Λέσεκ Β΄ του *Μέλανος* το 1288, μπορούσε να υπολογίζει στην υποστήριξη του δούκα της Στσινάβα.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast: Głogów". Genealogy.EU.

Κατηγορία:Οίκος των Πιαστ-Σιλεσίας
Ερρίκος ΣΤ΄ ο Γηραιός

Ο **Ερρίκος ΣΤ΄** ο *Γηραιός*, πολων. Henryk VI Starszy (πριν το 1345 - 5 Δεκεμβρίου 1393) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν-Γκλόγκουφ (από το 1368, μαζί με τους αδελφούς του ως το 1378).

## Βιογραφία
Ήταν ο τρίτος γιος του Ερρίκου Ε΄ του *Σιδηρού*, δούκα του Ζάγκαν και της Άννας των Πιαστ-Μαζοβίας, κόρης του Βεντσεσλάου δούκα του Πλοτσκ.

## Οικογένεια
Νυμφεύτηκε το 1372 τη Χέντβιχ (π.1351-1409), κόρη του Βεντσέσλαου Α΄ δούκα της Λεγκνίτσα-Μπζεγκ και είχε τέκνο:
* μία κόρη, απεβίωσε πρόωρα.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Γιανιτσάνικα - Σκουπιδότοπος Καλαμάτας

Τα **Γιανιτσάνικα - Σκουπιδότοπος** Καλαμάτας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 13 κατοίκων, σύμφωνα με την Απογραφή του 2011. Διοικητικά ανήκουν στην Κοινότητα Καλαμάτας και υπάγονται στη Δημοτική Ενότητα Καλαμάτας, του Δήμου Καλαμάτας.

## Διοικητικές μεταβολές

* 09-05-2011, αναγνώριση του οικισμού Γιανιτσάνικα - Σκουπιδότοπος και προσάρτησή του στο Δήμο Καλαμάτας.

## Εξωτερικοί σύνδεσμοι

* Δήμος Καλαμάτας

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Ερρίκος Ζ΄ Ρούμπολντ

Ο **Ερρίκος Ζ΄ Ρούμπολντ** ο *Μεσαίος* ή *Μεγαλόσωμος*, πολων. Henryk VII Rumpold *Średni, Większy* (π. 1350 - 24 Δεκεμβρίου 1395) από τον Οίκο των Πιαστ-Σιλεσίας ήταν δούκας του Ζάγκαν-Γκλόγκουφ (1368-78, μαζί με τους αδελφούς του) και του ημίσεως Γκλόγκουφ, της Στσινάβα, του Μπύτομ Οντζάνσκι (από το 1378).

## Βιογραφία
Ήταν ο δευτερότοκος γιος του Ερρίκου Ε΄ του *Σιδηρού*, δούκα του Ζάγκαν και της Άννας των Πιαστ-Μαζοβίας, κόρης του Βεντσεσλάου δούκα του Πλοτσκ.

Διαδέχθηκε το 1369 τον πατέρα του μαζί με τους αδελφούς του, τον μεγαλύτερο Ερρίκο ΣΤ΄ και τον μικρότερο Ερρίκο Η΄. Το 1378 το δουκάτο διαιρέθηκε και ο Ερρίκος Ζ΄ έλαβε το ανατολικό μέρος: Γκλόγκουφ, Γκούρα, Στσινάβα, Μπύτομ Οντζάνσκι (στην πραγματικότητα το ήμισυ αυτών ανήκε στη Βοημία από το 1360). Από τότε ο Ερρίκος Ζ΄ χρησιμοποιούσε τον τίτλο του *κυρίου του Γκλόγκουφ και Στσινάβα*. Το 1381 ο Ερρίκος Ζ΄ ζήτησε από τον Ερρίκο Η΄ να δηλώσει υποτέλεια στο δουκάτο του Γκλόγκουφ. 

Απεβίωσε άγαμος, 45 ετών, και τον διαδέχθηκε ο Ερρίκος Η΄.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Παγκόσμιο Πρωτάθλημα Στίβου 2019 – 400 μέτρα με εμπόδια ανδρών

Τα **[[400 μέτρα με εμπόδια]] ανδρών** στο **[[Παγκόσμιο Πρωτάθλημα Στίβου 2019]]** διεξάχθηκαν στο Διεθνές Στάδιο Καλίφα στις 27, 28 και 30 Σεπτεμβρίου.

## Ρεκόρ

## Κριτήριο πρόκρισης
Ο χρόνος για την απευθείας πρόκριση για το πρωτάθλημα ήταν 49.30.

## Πρόγραμμα

## Αποτελέσματα

### Σειρές
μικρογραφία|Η πρώτη σειρά.
Οι τέσσερις πρώτοι κάθε σειράς (**Q**) και οι επόμενοι τέσσερις γρηγορότεροι (**q**) προκρίνονται στους ημιτελικούς.
}**
|-
|38
|5
| align="left" |[[Μαλίκ Σμιθ]]
| align="left" |
|59.45
|
|-
|
|2
| align="left" |[[Μπιενβενού Σαγουαντόγο]]
| align="left" |
|
|
|}

=== Ημιτελικοί ===
Οι δύο πρώτοι κάθε σειράς (**Q**) και οι επόμενοι δύο γρηγορότεροι (**q**) προκρίνονται τον τελικό.
}**
|- bgcolor="ddffdd"
|5
|1
| align="left" |Κίρον ΜακΜάστερ
| align="left" |
|48.40
|q
|- bgcolor="ccffcc"
|6
|3
| align="left" |Ράι Μπέντζαμιν
| align="left" |
|48.52
|Q
|- bgcolor="ddffdd"
|7
|2
| align="left" |Τίτζει Χόουλμς
| align="left" |
|48.67
|q
|- bgcolor="ccffcc"
|8
|3
| align="left" |Αμπντεραχμάν Σάμπα
| align="left" |
|48.72
|Q
|-
|9
|1
| align="left" |Ράσμους Μάγκι
| align="left" |
|48.93
|
|-
|10
|3
| align="left" |Τακατόσι Άμπε
| align="left" |
|48.97
|
|-
|11
|3
| align="left" |Τόμας Μπαρ
| align="left" |
|49.02
|
|-
|12
|2
| align="left" |Λουντβί Βαγιάν
| align="left" |
|49.10
|
|-
|13
|1
| align="left" |Μοχάμεντ Αμίνε Τουάτι
| align="left" |
|49.14
|
|-
|14
|2
| align="left" |Κρις Μακάλιστερ
| align="left" |
|49.18
|
|-
|15
|1
| align="left" |Αμέρε Λάτιν
| align="left" |
|49.20
|
|-
|16
|1
| align="left" |Κεμάρ Μόουατ
| align="left" |
|49.32
|
|-
|17
|3
| align="left" |Τζαμπίρ Μαντάρι Πιλιαλίλ
| align="left" |
|49.71
|
|-
|18
|3
| align="left" |Φερνάνδο Αρόδι Βέγα
| align="left" |
|49.96
|
|-
|19
|3
| align="left" |Βιτ Μούλερ
| align="left" |
|49.97
|
|-
|20
|1
| align="left" |Τσεν Τσίεχ
| align="left" |
|50.00
|
|-
|21
|2
| align="left" |Λουκ Κάμπελ
| align="left" |
|50.00
|
|-
|22
|2
| align="left" |Πάτρικ Ντόμπεκ
| align="left" |
|50.18
|
|-
|23
|2
| align="left" |Μασάκι Τογιόντα
| align="left" |
|50.30
|
|-
|24
|3
| align="left" |Ρίλουαν Αλογουόνλε
| align="left" |
|52.01
|
|}

### Τελικός
μικρογραφία|252x252εσ|Ο τελικός.

}
|47.42
|
|-
|
|7
| align="left" |Ράι Μπέντζαμιν
| align="left" |
|47.66
|
|-
|
|9
| align="left" |Αμπντεραχμάν Σάμπα
| align="left" |
|48.03
|
|-
|4
|2
| align="left" |Κίρον ΜακΜάστερ
| align="left" |
|48.10
|
|-
|5
|3
| align="left" |Τίτζει Χόουλμς
| align="left" |
|48.20
|
|-
|6
|6
| align="left" |Γιασμάνι Κοπέλο
| align="left" |
|48.25
|
|-
|7
|5
| align="left" |Άλισον ντος Σάντος
| align="left" |
|48.28
|
|-
|8
|8
| align="left" |Αμπντελμαλίκ Λαχουλού
| align="left" |
|49.46
|
|}

## Παραπομπές

000400μΕ Αν
Ναός Αγίας Παρασκευής (Γεροσκήπου)

Ο **ναός της Αγίας Παρασκευής** στη Γεροσκήπου είναι βυζαντινός χριστιανικός ναός της εκκλησίας της Κύπρου ο οποίο βρίσκεται στο κέντρο της Γεροσκήπου, κοντά στην Πάφο, και χρονολογείται από τον 9ο αιώνα. Χαρακτηρίζεται από την ιδιαίτερη διάταξη των τρούλων της, που όμοιά της στην Κύπρο έχει μόνο ο ναός Αγίων Βαρνάβα και Ιλαρίωνα. Το σχέδιο πιθανόν προέρχεται από τον ναό του Ιωάννη στην Έφεσο και στο ναό των Αποστόλων στην Κωνσταντινούπολη.

## Περιγραφή
thumb|215x215px|Το εσωτερικό του ναού|εναλλ.=|αριστερά
Ο τρίκλιτος ναός της Αγίας Παρασκευής χωρίζεται στο εσωτερικό από τοίχους που στηρίζουν τους τρούλους. Υπάρχουν τρεις θόλοι πάνω από τον κεντρικό κλίτος, ενώ διαθέτει άλλους δύο θόλους, ένα σε κάθε πλάγιο κλίτος, δημιουργώντας την εντύπωση σταυροειδούς δομής. Στην κόγχη του κεντρικού ναού, ένα παρεκκλήσι είναι προσκολλημένο στο νότιο κλίτος στα ανατολικά, το οποίο πιθανότατα ήταν τόπος μαρτυρίου στο παρελθόν, ένα κτίριο σε ένα μέρος που είχε στενή σχέση με τη ζωή ή το λείψανο ενός αγίου ή μάρτυρα. Η νοτιοανατολική γωνία της εκκλησίας κυριαρχείται από έναν καμπαναριό που χτίστηκε το 1886. Το δυτικό τμήμα που μοιάζει με νάρθηκα χτίστηκε τον 19ο αιώνα ως γυναικωνίτης και επεκτάθηκε το 1931.

Οι εξαιρετικά παχείς τοίχοι φέρουν τοιχογραφίες στο εσωτερικό. Τα παλαιότερα λείψανα είναι ανεικονικά, καθαρά διακοσμητικά μοτίβα που χρονολογούνται από την εποχή της Εικονομαχίας, τον 9ο αιώνα. Πάνω από αυτό είναι ένα στρώμα τοιχογραφιών του 12ου αιώνα, μία από τις καλύτερα διατηρημένες να είναι η Κοίμηση της Θεοτόκου στο βόρειο τείχος του ναού. Οι περισσότερες τοιχογραφίες χρονολογούνται από τον 15ο αιώνα και έχουν ιστορίες από την Καινή Διαθήκη ως θέμα τους. Επίσης στο ναό σώζονται και εικόνες, με τη πιο σημαντική εικόνα να χρονολογείται από την ίδια περίοδο (14ος-15ος αιώνας), που απεικονίζει την Παναγία Γεροσκηπιώτισσα από τη μία πλευρά και τη Σταύρωση από την άλλη.

Είναι πιθανόν ο ναός να είναι κτισμένος στη θέση ιερού της Αφροδίτης, καθώς φαίνεται ότι κατά την αρχαιότητα η περιοχή ήταν ιερή. Το όνομα «Γεροσκήπου» προέρχεται από την ονομασία Ιερός Κήπος.

## Πηγές
* Andreas Schneider: *Zypern. Archäologische Schätze, byzantinische Kirchen und gotische Kathedralen im Schnittpunkt der Kulturen*. 2011, σ. 136–139.
* 

Κατηγορία:Γεροσκήπου
Παρασκευη Γεροσκηπου
Κατηγορία:Εκκλησίες αφιερωμένες στην Αγία Παρασκευή
Χαβιέρ Ερνάντες Γκουτιέρρες

Ο **Χαβιέρ Ερνάντες Γκουτιέρρες** (ισπανικά: *Javier Hernández Gutiérrez*, γεννημένος στις 1 Αυγούστου 1961 στο Τοτοτλάν του Μεξικού) είναι Μεξικανός πρώην διεθνής ποδοσφαιριστής, ο οποίος αγωνιζόταν ως επιθετικός.

Γνωστός ως *Ελ Τσιτσάρο* (ισπανικά: *El Chicharo*), ο Ερνάντες είναι γαμπρός του Τομάς Μπαλκάσαρ και πατέρας του Χαβιέρ Ερνάντες Μπαλκάσαρ, γνωστού ως *Τσιτσαρίτο* (ισπανικά: *Chicharito*), οι οποίοι, και οι δύο τους, υπήρξαν διεθνείς ποδοσφαιριστές.

## Βιογραφία
### Παίκτης
Ο Ερνάντες αγωνίστηκε κατά τη διάρκεια της καριέρας του για λογαριασμό των Εστουδιάντες Τέκος, ΚΦ Πουέμπλα και ΚΑ Μονάρκας Μορέλια.

Συνολικά, πραγματοποίησε τρεις συμμετοχές με την Εθνική Μεξικού U20 κατά τη διάρκεια του Παγκοσμίου Κυπέλλου U20 του 1979. Στη συνέχεια, ο Χαβιέρ υπήρξε βασικό στέλεχος της Εθνικής Μεξικού, ενώ, παράλληλα, ήταν μέλος της ομάδας η οποία έφθασε ως την προημιτελική φάση του Παγκοσμίου Κυπέλλου του 1986, το οποίο έλαβε χώρα στο Μεξικό, καθώς και της γενιάς η οποία υπέστη ποινή αποκλεισμού από το Παγκόσμιο Κύπελλο του 1990, λόγω της χρησιμοποίησης παικτών μεγαλύτερης ηλικίας κατά τη διάρκεια του Παγκοσμίου Κυπέλλου U20.

### Προπονητής
Μετά το πέρας της αγωνιστικής του καριέρας, ο Ερνάντες διετέλεσε, για ορισμένο χρονικό διάστημα, προπονητής της δεύτερης ομάδας του συλλόγου της γενέτειράς του, Τσίβας δε Γουαδαλαχάρα. Αιτήθηκε άδεια προσωρινής αναστολής των καθηκόντων του προκειμένου να μπορέσει να παρακολουθήσει από κοντά τον υιό του, Χαβιέρ Ερνάντες Μπαλκάσαρ, να αγωνίζεται στο Παγκόσμιο Κύπελλο του 2010, το οποίο έλαβε χώρα στη Νότια Αφρική. Καθώς το συγκεκριμένο αίτημά του δεν έγινε αποδεκτό, ο ίδιος αποφάσισε, τότε, να παραιτηθεί των καθηκόντων του ως προπονητής της δεύτερης ομάδας του συλλόγου της Γουαδαλαχάρα, προκειμένου να μπορέσει να παρακολουθήσει από κοντά τον υιό του να αγωνίζεται.

## Παραπομπές

Κατηγορία:Μεξικανοί ποδοσφαιριστές
Κατηγορία:Ποδοσφαιριστές Εθνικής Μεξικού Κ20
Κατηγορία:Ποδοσφαιριστές Εθνικής Μεξικού
Κατηγορία:Ποδοσφαιριστές Μονάρκας Μορέλια
Κατηγορία:Ποδοσφαιριστές Εστουδιάντες Τέκος
Κατηγορία:Ποδοσφαιριστές Κλουμπ Πουέμπλα
Κατηγορία:Μεξικανοί προπονητές ποδοσφαίρου
Βαλτάσαρ του Ζάγκαν

Ο **Βαλτάσαρ**, πολων. Baltazar żagański (16 Απριλίου 1435 - 22 Σεπτεμβρίου 1504) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν-Πσέβους (από το 1439, με τους αδελφούς του ως το 1449), δούκας του Ζάγκαν (από το 1449). Εκτοπίστηκε το διάστημα 1461-68.

## Βιογραφία
Ήταν ο πρωτότοκος γιος του Ιωάννη Α΄ δούκα του Ζάγκαν-Γκλόγκουφ και της Σχολαστικής των Ασκάνια, κόρης του Ροδόλφου Α΄ δούκα της Σαξονίας-Βίττενμπεργκ και της Άννας του Μάισσεν. Έλαβε το όνομα του Βαλτάσαρ των Βέττιν λαντγκράβου της Θουριγγίας, πατέρα της Άννας του Μάισσεν.

## Οικογένεια
Νυμφεύτηκε την Αγνή (απεβ. 1460), αγνώστου καταγωγής, και είχε τέκνο:
* Άννα, απεβ. νέα το 1463.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Τομάς Μπαλκάσαρ

Ο **Τομάς Μπαλκάσαρ Γκονσάλες** (ισπανικά: *Tomás Balcázar González*, γεννημένος στις 21 Δεκεμβρίου 1931 στη Γουαδαλαχάρα του Μεξικού και αποβιώσας στις 26 Απριλίου 2020) ήταν Μεξικανός πρώην διεθνής ποδοσφαιριστής, ο οποίος αγωνιζόταν ως επιθετικός.

## Βιογραφία
Ο Τομάς Μπαλκάσαρ ήταν πεθερός του Χαβιέρ Ερνάντες Γκουτιέρρες, γνωστού ως *Τσιτσάρο* (ισπανικά: *Chicharo*), και παππούς του Χαβιέρ Ερνάντες Μπαλκάσαρ, γνωστού ως *Τσιτσαρίτο* (ισπανικά: *Chicharito*), οι οποίοι, και οι δύο τους, υπήρξαν διεθνείς ποδοσφαιριστές.

### Καριέρα
Ο Τομάς Μπαλκάσαρ αγωνίστηκε σε ολόκληρη τη διάρκεια της καριέρας του για λογαριασμό της ομάδας της γενέτειράς του, Τσίβας δε Γουαδαλαχάρα. Γνωστός ως *Τόμμι* (ισπανικά: *Tommy*), ήταν γνωστός ως μέλος μίας εκ των κορυφαίων ομάδων στην ιστορία του συλλόγου, γνωστής στο Μεξικό ως *υπερπρωταθλήτριας* (ισπανικά: *campeonísimo*), η οποία και κατέκτησε, συνολικά, οκτώ πρωταθλήματα σε χρονικό διάστημα δέκα ετών.

Ως διεθνής, συμμετείχε με την Εθνική Μεξικού στο Παγκόσμιο Κύπελλο του 1954, το οποίο έλαβε χώρα στην Ελβετία, σε ηλικία 22 ετών, διοργάνωση κατά τη διάρκεια της οποίας ο ίδιος σημείωσε ένα τέρμα σε αναμέτρηση με αντίπαλο τη Γαλλία, στην ίδια ακριβώς ηλικία κατά την οποία ο εγγονός του, Χαβιέρ Ερνάντες, επίσης σημείωσε ένα τέρμα κατά τη διάρκεια του Παγκοσμίου Κυπέλλου του 2010, επίσης σε αναμέτρηση με αντίπαλο τη Γαλλία.

## Παραπομπές

Κατηγορία:Μεξικανοί ποδοσφαιριστές
Κατηγορία:Ποδοσφαιριστές Εθνικής Μεξικού
Κατηγορία:Ποδοσφαιριστές ΚΝ Γουαδαλαχάρα
Ροδόλφος του Ζάγκαν

Ο **Ροδόλφος**, πολων. Rudolf żagański (π. 1418 - 18 Σεπτεμβρίου 1454) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν-Πσέβους (από το 1439, με τους αδελφούς του ως το 1449), δούκας του Ζάγκαν (από το 1449, με τον μεγαλύτερο αδελφό του).

## Βιογραφία
Ήταν ο δευτερότοκος γιος του Ιωάννη Α΄ δούκα του Ζάγκαν-Γκλόγκουφ και της Σχολαστικής των Ασκάνια, κόρης του Ροδόλφου Α΄ δούκα της Σαξονίας-Βίττενμπεργκ και της Άννας του Μάισσεν. 

Διαδέχθηκε το 1439 τον πατέρα του στο Ζάγκαν-Πσέβους μαζί με τους αδελφούς του, τον μεγαλύτερο Βαλτάσαρ και τους μικρότερους Βεντσέσλαο και Ιωάννη Β΄. Το 1449 το δουκάτο διαιρέθηκε: ο Βαλτάσαρ και ο Ροδόλφος έλαβαν το Ζάγκαν και οι δύο μικρότεροι πήραν το Πσέβους.

Το 1450 οι δύο μεγαλύτεροι αδελφοί πήγαν για προσκύνημα στη Ρώμη. Εκεί ορκίστηκαν να πολεμήσουν για τη Χριστιανική πίστη, απόδειξη της ισχυρής θρησκευτικής πίστης τους. Αυτό επιβεβαιώνει και το *Χρονικό των αββάδων του Ζάγκαν* (Kronice opatów żagańskich), όπου ο Ροδόλφος αναφέρεται ως ευλαβής άνδρας.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Βεντσέσλαος του Ζάγκαν

Ο **Βεντσέσλαος**, πολων. Wenceslaus żagański (π. 1434 - 29 Απριλίου 1488) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν-Πσέβους (από το 1439, με τους αδελφούς του ως το 1449) και δούκας του Πσέβους (από το 1449, με τον νεότερο αδελφό του).

## Βιογραφία
Ήταν ο πρωτότοκος γιος του Ιωάννη Α΄ δούκα του Ζάγκαν-Γκλόγκουφ και της Σχολαστικής των Ασκάνια, κόρης του Ροδόλφου Α΄ δούκα της Σαξονίας-Βίττενμπεργκ και της Άννας του Μάισσεν.

Διαδέχθηκε τον πατέρα του το 1439 στο Ζάγκαν-Πσέβους μαζί με τους αδελφούς του: τους μεγαλύτερους Βαλτάσαρ και Ροδόλφο και τον μικρότερο Ιωάννη Β΄. Το 1449 το δουκάτο διαιρέθηκε: οι δύο μεγαλύτεροι πήραν το Ζάγκαν και ο Βεντσέσλαος με τον Ιωάννη Β΄ έλαβαν το Πσέβους. 

Λόγω της νοητικής ασθένειάς του ο Βεντσέσλαος δεν συμμετείχε στην πολιτική ζωή. Το 1454 απεβίωσε ο Ροδόλφος και ο Ιωάννης Β΄ έγινε ο νόμιμος επίτροπος του Βεντσεσλάου, όπου υποχρεώθηκε να του εξασφαλίσει μία άνετη ζωή. Το 1472 απεβίωσε και ο Βαλτάσαρ και ο Ιωάννης Β΄ πώλησε το Ζάγκαν στους Ερνέστο και Αλβέρτο, ηγεμόνες της Σαξονίας. Ο Βεντσέσλαος έλαβε 2.100 φλορίνια ως σύνταξη.

Το 1276 ο Βεντσέσλαος αποκήρυξε τις διεκδικήσεις του στο δουκάτο τού Γκλόγκουφ για ένα ενοίκιο 400 γκούιλντερς και μετακόμισε στο Βρότσλαφ, όπου εισήλθε στη μονή της Αγ. Βαρβάρας. Εκεί συμμετείχε ενεργά στη θρησκευτική ζωή της πόλης. Το 1478 έκανε διαθήκη, στην οποία έγγραψε την ιδιοκτησία του και τα ενοίκια στην κατασκευή της εκκλησίας της  Αγ. Βαρβάρας. Όταν απεβίωσε, τάφηκε στην εκκλησία που ίδρυσε.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Κώστας Χιωτάκης

Ο **Κώστας Μ. Χιωτάκης** (1914-1981) ήταν Έλληνας γιατρός, αντιστασιακός και πολιτικός, που υπηρέτησε ως βουλευτής της Αριστεράς στα Χανιά.

## Σταδιοδρομία
Γεννήθηκε στη Σμύρνη το 1914 αλλά το 1922 εγκαταστάθηκε ως πρόσφυγας στα Χανιά. Σπούδασε ιατρική στο Πανεπιστήμιο Αθηνών.

### Αντιστασιακή δράση
Ο Χιωτάκης ανέπτυξε έντονη αντιστασιακή δράση, την οποία πλήρωσε με σύλληψη (1947) και εξορία (ως το 1953 και ξανά το 1967-70), έχοντας συνδεθεί με το ΕΑΜ στην Ανατολική Κρήτη και έπειτα έγινε μέλος του ΕΛΑΣ. Νωρίτερα ως γιατρός πολέμησε στο Μέτωπο και ενώ προσέφερε τις υπηρεσίες του στους τραυματίες κατά την Μάχη της Κρήτης (στην οποία είχε λάβει μέρος και ο ίδιος) πιάστηκε αιχμάλωτος από τους Γερμανούς.

### Κοινοβουλευτική δραστηριότητα
Στις εκλογές του 1958 εξελέγη βουλευτής στην εκλογική περιφέρεια Χανίων με την ΕΔΑ. Μαζί του εξελέγη με την ΕΔΑ στα Χανιά ο Ιωάννης Κοντουδάκης. Επανεξελέγη βουλευτής Χανίων το 1961 και το 1963. 

Κατά την περίοδο της χούντας εκτοπίστηκε στη Γυάρο και στη Λέρο.

Απεβίωσε σε ηλικία 67 ετών στα Χανιά στις 18 Νοεμβρίου 1981. 

## Οικογένεια
Από το γάμο του το 1945 με την Αλίκη Ανθούση και απέκτησε έναν γιο.

## Επιλεγμένα έργα
Ο Χιωτάκης άφησε σημαντικό λογοτεχνικό έργο, το οποίο αναγνωρίστηκε με τη βράβευσή του με 9 βραβεία σε πανελλαδικούς λογοτεχνικούς διαγωνισμούς.  Μεταξύ άλλων συνέγραψε ένα θεατρικό μονόπρακτο.

* "Αναποδιές" (θεατρικό)
* "Ανηφόρες και καλντερίμια"
* "Διηγήματα"
* "Η ιστορία ενός παλτού και μιας χλαίνης"
* "Ξεκίνημα"
* "Στην άκρη της θύελλας"
*  "Ψηλά τη σημαία μας και άλλα διηγήματα"

## Παραπομπές


Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Χανίων
Κατηγορία:Έλληνες αντιστασιακοί
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Ελένη Βικτώρια του Σλέσβιχ-Χόλσταϊν

Η **Ελένη Βικτωρία** (γερμ. *Helena Viktoria von Schleswig-Holstein-Sonderburg-Augustenburg*, 3 Μαΐου 1870 - 13 Μαρτίου 1948) του Οίκου του Σλέσβιχ-Χόλσταϊν-Σόντερμπουργκ-Αουγκούστενμπουργκ ήταν πριγκίπισσα του Σλέσβιχ-Χόλσταϊν .

## Βιογραφία
Η *Βικτωρία Λουίζα Σοφία Αυγούστα Αμαλία Ελένη* γεννήθηκε στις 3 Μαΐου 1870 στην Οικία Φρόγκμορ, και ήταν το τρίτο παιδί και η πρώτη κόρη του Χριστιανού του Σλέσβιχ-Χόλσταϊν και της Ελένης του Ηνωμένου Βασιλείου. Βαπτίστηκε στο ιδιωτικό παρεκκλήσι του Κάστρου του Ουίνδσορ στις 20 Ιουνίου 1870. Ανάδοχοι της ήταν η μητρική γιαγιά της, βασίλισσα Βικτωρία, η Δούκισσα του Κέιμπριτζ, η μητρική θεία της, Λουίζα, οι μητρικοί θείοι της Αρθούρος, Δούκας του Κόννωτ & Στράδερν, καιΛεοπόλδος, Δούκας του Ώλμπανυ, ο Βλαδίμηρος της Δανίας, ο Εδουάρδος της Σαξονίας-Βαϊμάρης, η Λουίζα Αυγούστα του Σλέσβιχ-Χόλσταϊν και η Καρολίνα Αμαλία του Σλέσβιχ-Χόλσταϊν (οι δύο τελευταίες αντιπροσωπεύτηκαν από την Δούκισσα του Ρόξμπρα).Ήταν γνωστή στην οικογένειά της ως *Θόρα* και ενίοτε ως *Σνάιπ* λόγω των γαμψών χαρακτηριστικών της. Η ίδια χρησιμοποιούσε το τελευταίο και το πρώτο όνομά της: *Ελένη Βικτωρία*. 

Ήταν παράνυφος στο γάμο της μητρικής θείας της, Βεατρίκης με τον Ερρίκο του Μπάττενμπερκ το 1885, και στο γάμο του εξαδέλφου της, Γεώργιου, Δούκα της Υόρκης, με τη Μαρία του Τεκ το 1893. Δεν παντρεύτηκε ποτέ. 

Ακολούθησε το παράδειγμα της μητέρας της στο να εργάζεται για διάφορους φιλανθρωπικούς οργανισμούς, κυρίως για το YMCA, τη YWCA και το Γηροκομείο "Πριγκίπισσας Χριστιανού" στο Ουίνδσορ.

Μετά τον Β΄ Παγκόσμιο Πόλεμο, η υγεία της ήταν τόσο κακή που την καθήλωσε σε αναπηρικό καροτσάκι. Μια από τις τελευταίες σημαντικές εμφανίσεις της Ελένης Βικτωρίας ήταν στο γάμο της δεύτερης εξαδέλφης της, Ελισάβετ, με το Φίλιππο της Ελλάδας και της Δανίας.

Πέθανε στις 13 Μαρτίου 1948 στο Μπάρκλεϋ Σκουέρ σε ηλικία 77 ετών. Αρχικά, θάφτηκε στο Παρεκκλήσι του Αγίου Γεωργίου του Ουίνδσορ και λίγες μέρες αργότερα θάφτηκε στο Φρόγκμορ.

## Τίτλοι
*3 Μαΐου 1870 – 17 Ιουλίου 1917: *Η Υψηλότητά της* Πριγκίπισσα Ελένη Βικτωρία του Σλέσβιχ-Χόλσταϊν
*17 Ιουλίου 1917 – 13 Μαρτίου 1948: *Η Υψηλότητά της* Πριγκίπισσα Ελένη Βικτωρία

### Τιμητικές διακρίσεις
**Εθνικές**
***VA**: Κυρία του Τάγματος της Βικτωρίας και του Αλβέρτου *1883*
***CI**: Κυρία του Τάγματος του Στέμματος της Ινδίας *1889*
***RRC**: Παραλήπτρια του Βασιλικού Ερυθρού Σταυρού *16 Μαρτίου 1900*
***GBE**: Κυρία Μεγαλόσταυρου του Τάγματος της Βρετανικής Αυτοκρατορίας *1918*
***GCStJ**: Κυρία Μεγαλόσταυρου του Τάγματος του Αγίου Ιωάννη *1928*

**Ξένες**
* 25px: Κυρία του Βασιλικού Τάγματος της Βασίλισσας Μαρίας Λουίζας

## Παραπομπές


## Πηγές
*Ronald Allison and Sarah Riddell, eds., *The Royal Encyclopedia* (London: Macmillan, 1992).
*"Obituary: Princess Helena Victoria, Charity and Social Services," 15 March 1948, p. 7.
*"Royal Titles: German Names Dropped, British Peerages for Princes," *The Times* 20 July 1917, p. 7.

## Εξωτερικοί σύνδεσμοι
* 

Κατηγορία:Γερμανοί ευγενείς
Κατηγορία:Βρετανίδες πριγκίπισσες
Κατηγορία:Πριγκίπισσες της Γερμανίας
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Αουγκούστενμπουργκ
Μίλαν Πάβκοφ

Ο **Μίλαν Πάβκοφ** είναι επαγγελματίας Σέρβος ποδοσφαιριστής που αγωνίζεται ως επιθετικός στο Σερβικό Πρωτάθλημα Ποδοσφαίρου με την ομάδα του Ερυθρού Αστέρα.

## Συλλογική καριέρα

### Σελαρέβο
Μετά από το ξεκίνημα του στην Νόβι Σαντ Κ-19 (κάτω των 19) και την Μλάντοστ, πήρε μεταγραφή ως ελεύθερος στην Σελάρεβο για τη σεζόν 2013-14. Τη σεζόν αυτή είχε 8 γκολ και 3 ασίστ σε 27 εμφανίσεις, ενώ την επόμενη με 18 γκολ και 7 ασίστ βοήθησε την ομάδα του να πάρει την άνοδο στη κορυφαία κατηγορία. 

### Βοϊβοντίνα
Μετά τα εξαιρετικά του στατιστικά με την Σελαρέβο, δοκιμάστηκε αρχικά στην Βοϊβοντίνα και στη συνέχεια υπέγραψε συμβόλαιο τη σεζόν 2015-16. Δεν κατάφερε, ωστόσο, να προσφέρει τα αναμενόμενα, καθώς ολοκλήρωσε τη χρονιά με 2 ασίστ σε 15 εμφανίσεις. Το καλοκαίρι του 2016 έμεινε ελεύθερος από την ομάδα.

### Ραντντίτσκι
Ο Μίλαν Πάβκοφ πήρε μεταγραφή στην Ραντντίτσκι το καλοκαίρι του 2016, δηλώνοντας «Είμαι πολύ χαρούμενος που ήρθα στην Ραντντίτσκι. Αυτό είναι ένα κλαμπ με μεγάλη παράδοση....Θα προσπαθήσω να συμβάλω στις υψηλές φιλοδοξίες της ομάδας με γκολ». Μέχρι το τέλος του 2016 είχε  5 γκολ,1 ασίστ σε 20 εμφανίσεις.

### Ερυθρός Αστέρας
Στις αρχές του 2017, ο παίκτης αποκτήθηκε από τον Ερυθρό Αστέρα, με το κόστος της μεταγραφής να φτάνει στα 300.000 €, τα οποία επρόκειτο να δοθούν σε δόσεις, ενώ η ομάδα της Ραντντίτσκι θα έχει 30% ποσοστό μεταπώλησης. Ωστόσο, το υπόλοιπο της σεζόν το πέρασε ως τραυματίας, έχοντας μόλις μια εμφάνιση με τη πρώτη ομάδα του Ερυθρού Αστέρα. Τη σεζόν 2017-18 επέστρεψε ως δανεικός στη Ρατντίτσκι, Με 23 γκολ και 2 ασίστ σε 33 εμφανίσεις ήταν ένας από τους κορυφαίους σκόρερ του Σερβικού πρωταθλήματος.

Το 2018 επέστρεψε στον Ερυθρό Αστέρα και πραγματοποίησε μια ικανοποιητική σεζόν, με 15 γκολ και 5 ασίστ σε όλες τις διοργανώσεις. Στις 6 Νοεμβρίου 2018 σκόραρε 2 φορές κόντρα στη Λίβερπουλ, στη νίκη της ομάδας του με 2-0. Στις 12 Δεκεμβρίου του 2018, ο Πάβκοβ επέκτεινε το συμβόλαιο του με τον Ερυθρό Αστέρα μέχρι το τέλος του 2022. Τη σεζόν 2019-20 μέχρι στιγμής έχει 9 γκολ και 3 ασίστ σε 25 εμφανίσεις.

## Διεθνή καριέρα
Τον Μάρτιο του 2019, ο Πάβκοβ κλήθηκε για πρώτη φορά στην Εθνική Σερβίας κι έκανε το ντεμπούτο του  σε ένα φιλικό κόντρα στην Εθνική Γερμανίας, στις 20 Μαρτίου του 2019.

## Εξωτερικοί σύνδεσμοι

* Μίλαν Πάβκοβ
* Μίλαν Πάβκοβ

## Στατιστικά καριέρας

## Παραπομπές


Κατηγορία:Σέρβοι ποδοσφαιριστές
Γουίλ Κλέι

Ο **Γουίλ Κλέι** (*Will Claye*, γεννήθηκε 13 Ιουνίου 1991) είναι Αμερικανός αθλητής του στίβου, ο οποίος ειδικεύεται στο άλμα εις τριπλούν. Έχει τρία μετάλλια από Ολυμπιακούς Αγώνες, καθώς και τέσσερα μετάλλια σε Παγκόσμιο Πρωτάθλημα, αλλά και δύο χρυσά σε Παγκόσμιο Πρωτάθλημα Κλειστού Κλειστού. Τα περισσότερα μετάλλια της καριέρας του είναι ασημένια, όλα κερδισμένα πίσω από τον συναθλητή του Κρίστιαν Τέιλορ. Το ατομικό του ρεκόρ, 18,14 μέτρα, τον κατατάσσει στην τρίτη θέση όλων των εποχών.

## Επιτεύγματα

## Ατομικά ρεκόρ

## Παραπομπές


## Εξωτερικοί σύνδεσμοι

* Ο 

Κατηγορία:Αμερικανοί αθλητές του στίβου
Κατηγορία:Άλτες του μήκους
Κατηγορία:Άλτες του τριπλούν
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αργυροί Ολυμπιονίκες του στίβου
Μουσική στο Καζακστάν

**Η μουσική του Καζακστάν** αναφέρεται σε ένα ευρύ φάσμα μουσικών στυλ και ειδών που προέρχονται από το Καζακστάν. Το Καζακστάν φιλοξενεί την Κρατική Ορχήστρα Λαϊκών Οργάνων Κουρμανγκαζί, την Κρατική Φιλαρμονική Ορχήστρα του Καζακστάν, την Εθνική Όπερα του Καζακστάν και την Ορχήστρα του Κρατικού Επιμελητηρίου του Καζακστάν. Η ορχήστρα των λαϊκών οργάνων πήρε το όνομά της από τον Κουρμανγκαζί Σαγκιρμπάγιεφ, έναν πολύ γνωστό συνθέτη του 19ου αιώνα.

## Παραδοσιακή μουσική
Η παραδοσιακή μουσική στο Καζακστάν αναφέρεται συχνά στη μουσική των ακόλουθων ειδών:

* **Οργανική** **μουσική**, με τα κομμάτια να εκτελούνται από σολίστες. Το κείμενο εμφανίζεται συχνά στο παρασκήνιο (ή "πρόγραμμα") για τη μουσική, καθώς πολλοί τίτλοι κομματιών αναφέρονται σε ιστορίες.
* **Φωνητική μουσική**, είτε ως μέρος μιας τελετής όπως ένας γάμος (που εκτελείται κυρίως από γυναίκες), είτε ως μέρος μιας γιορτής. Εδώ θα μπορούσαμε να τη χωρίσουμε σε υποκατηγορίες: επικό τραγούδι, που περιέχει όχι μόνο ιστορικά γεγονότα, αλλά και γενεαλογία της φυλής, τραγούδια αγάπης, διδακτικούς στίχους και ως ειδική μορφή η σύνθεση δύο ή περισσότερων τραγουδιστών στο κοινό, με χαρακτήρα διαλόγου.

## Μουσική ρωσικής και σοβιετικής εποχής
δεξιά|μικρογραφία|202x202εσ|
Η ρωσική επιρροή στη μουσική ζωή στο Καζακστάν μπορεί να χωριστεί σε δύο τομείς:

* Πρώτον, η εισαγωγή σε μουσικά ακαδημαϊκά ιδρύματα, όπως χώρους συναυλίας με σκηνές όπερας και ωδεία (όπου πραγματοποιήθηκε και διδάχθηκε ευρωπαϊκή μουσική).
* Δεύτερον, προσπαθώντας να ενσωματώσεις την παραδοσιακή μουσική του Καζακστάν σε αυτές τις ακαδημαϊκές δομές.

Ελεγχόμενες από τη Ρωσική Αυτοκρατορία και έπειτα από τη Σοβιετική Ένωση, οι λαϊκές και κλασικές παραδόσεις του Καζακστάν συνδέθηκαν με την εθνική ρωσική μουσική και τη μουσική της Δυτικής Ευρώπης. Πριν από τον 20ό αιώνα, η λαϊκή μουσική του Καζακστάν συλλέχθηκε και μελετήθηκε από εθνογραφικές ερευνητικές ομάδες, συμπεριλαμβανομένων συνθετών, κριτικών της μουσικής και μουσικολόγων. Στις αρχές του 19ου αιώνα, η μουσική του Καζακστάν μεταγράφηκε με γραμμική σημειογραφία. Μερικοί συνθέτες αυτής της εποχής έθεσαν λαϊκά τραγούδια του Καζακστάν σε ευρωπαϊκή κλασική μουσική ρωσικού στυλ.

Οι ίδιοι οι μουσικοί του Καζακστάν, ωστόσο, δεν έγραψαν τη δική τους μουσική με σημειογραφία μέχρι το 1931. Αργότερα, ως μέρος της Σοβιετικής Ένωσης, ορισμένες λαϊκές κουλτούρες του Καζακστάν ήθελαν να αποφύγουν πολιτικές και κοινωνικές αναταραχές. Το αποτέλεσμα ήταν ένα παράγωγο της λαϊκής μουσικής του Καζακστάν. Το 1920, ο Αλεξάντρ Ζατάγιεβιτς, Ρώσος αξιωματούχος, δημιούργησε μεγάλα έργα τέχνης μουσικής με μελωδίες και άλλα στοιχεία από τη λαϊκή μουσική του Καζακστάν. Ξεκινώντας το 1928 και επιταχύνθηκε τη δεκαετία του 1930, προσάρμοσε επίσης παραδοσιακά όργανα του Καζακστάν για χρήση σε σύνολα ρωσικού τύπου. Σύντομα, αυτά τα στυλ μοντέρνας ορχηστρικής μουσικής έγιναν ο μόνος τρόπος για να παίζουν επίσημα οι μουσικοί. Ο λαός του Καζακστάν μετατράπηκε σε πατριωτικές, επαγγελματικές και σοσιαλιστικές προσπάθειες. 

## Παραπομπές


Κατηγορία:Μουσική του Καζακστάν
Κατηγορία:Σελίδες με μη επιθεωρημένες μεταφράσεις
Σίβυλλα του Γύλιχ-Κλέβης-Μπεργκ

Η **Σίβυλλα**, γερμ. Sibylle (26 Αυγούστου 1557 - 1628) από τον Οίκο του Λα Μαρκ ήταν κόρη του δούκα του Γύλιχ-Κλέβης-Μπεργκ και με τον γάμο της έγινε μαργραβίνα του Μπούργκαου.

## Βιογραφία
Ήταν η τέταρτη κόρη του Γουλιέλμου του *πλούσιου*, δούκα του Γύλιχ-Κλέβης-Μπεργκ και της Μαρίας των Αψβούργων, κόρης του Φερδινάνδου Α΄, αρχιδούκα της Αυστρίας και βασιλιά της Ουγγαρίας, Βοημίας & Γερμανίας.

Τον Γουλιέλμο διαδέχθηκε ο γιος του Ιωάννης Γουλιέλμος. Αυτός ασθένησε διανοητικά και στην Αυλή η Σίβυλλα διαφώνισε με τη σύζυγο εκείνου, Ιακωβαία του Μπάντεν για την επιρροή στην εξουσία. Όταν νίκησε η πρώτη, φυλάκισε την Ιακωβαία, η οποία απεβίωσε βίαια το 1597· ίσως η Σίβυλλα να ευθύνεται γι' αυτό.

Παντρεύτηκε τον Κάρολο, μαργράβο του Μπούργκαου το 1601. Το 1610 μετακινήθηκαν στην κατοικία του στο Γκύντσμπουργκ, όπου η Σίβυλλα έκανε φεουδαρχική Αυλή και τη διατήρησε ακόμη και μετά το 1618 που απεβίωσε ο σύζυγός της. Έγινε προστάτιδα της μουσικής. Απεβίωσε 71 ετών και τάφηκε δίπλα στον σύζυγό της, στον ναό των Καπουτσίνων του Γκύντσμπουργκ. Όταν ο ναός κατεδαφίστηκε, το λείψανό της μεταφέρθηκε στον ναό του Αγ. Μαρτίνου, επίσης στο Γκύντσμπουργκ.

## Οικογένεια
Παντρεύτηκε το 1601 τον Κάρολο των Αψβούργων, μαργράβο του Μπούργκαου· δεν απέκτησαν τέκνα.

## Πηγές
* Hans Frei und Barbara Beck (ed.): Lebensbilder. Geschichte und Kunst in Bildnissen aus Schwaben, Oberschönenfeld, 2002, p. 170

## Παραπομπές


Κατηγορία:Οίκος του Λα Μαρκ
Κατηγορία:Γερμανίδες δούκισσες
Κατηγορία:Μαργραβίνες της Γερμανίας
Μαγδαληνή του Γύλιχ-Κλέβης-Μπεργκ

Η **Μαγδαληνή** (γερμ. *Magdalena von Jülich-Kleve-Berg*, 2 Νοεμβρίου 1553 – 30 Αυγούστου 1633) από τον Οίκο του Λα Μαρκ ήταν κόρη του δούκα του Γύλιχ-Κλέβης-Μπεργκ και με τον γάμο της έγινε δούκισσα του Παλατινάτου-Τσβάιμπρυκεν.

## Βιογραφία
Ήταν η τρίτη κόρη του Γουλιέλμου, δούκα του Γύλιχ-Κλέβης-Μπεργκ και της Μαρίας των Αψβούργων, κόρης του Φερδινάνδου Α΄, αρχιδούκα της Αυστρίας και βασιλιά της Γερμανίας.

## Οικογένεια
Παντρεύτηκε το 1579 τον Ιωάννη Α΄ του Βίττελσμπαχ, δούκα του Παλατινάτου-Τσβάιμπρυκεν και είχε τέκνα:

* Γουλιέλμος Λουδοβίκος 1580-1581
* Μαρία Ελισάβετ 1581-1637, παντρεύτηκε τον δεύτερο εξάδελφο του πατέρα της Γεώργιο Γουσταύο των Βίττελσμπαχ, κόμη του Φέλντεντς
* Άννα Μαγδαληνή 1583-1583
* Ιωάννης Β΄ 1584-1635, κόμης του Τσβάιμπρυκεν
* Φρειδερίκος Κάζιμιρ 1585-1645, κόμης του Λάντσμπεργκ
* Ελισάβετ Δωροθέα 1586-1593
* άρρεν τέκνο 1588-1588
* Ιωάννης Κάζιμιρ 1589-1652, κόμης του Κλέεμπουργκ
* θήλυ τέκνο 1590-1590
* Ιακωβαία Ερριέττα Αμαλία 1592-1655, παντρεύτηκε τον Φραγκίσκο Ιάκωβο, κόμη του Πεστακάλντα
* άρρεν τέκνο 1593-1593
* Άννα Αικατερίνη 1597-1597

## Πηγές
* Die Genealogie der Wittelsbacher

## Παραπομπές


Κατηγορία:Οίκος του Λα Μαρκ
Κατηγορία:Δούκισσες του Μπεργκ
Κατηγορία:Δούκισσες της Κλέβης
Αίμα στο χιόνι

Το ***Αίμα στο Χιόνι*** (Πρωτότυπος τίτλος: Les Granges Brûlées) γνωστή και με τον τίτλο *Καμένοι Αχυρώνες* είναι αστυνομική δραματική ταινία Γαλλικής παραγωγής του 1973 σε σκηνοθεσία Ζαν Σαπό και πρωταγωνιστούν οι Αλέν Ντελόν, Σιμόν Σινιορέ και ο Πωλ Κροσέ.

## Πλοκή
Μια νεαρή γυναίκα δολοφονείται άγρια και το πτώμα της ανακαλύπτεται μέσα στα χιόνια πλησίον της φάρμας "Καμένοι Αχυρώνες" σε μια ορεινή τοποθεσία της ανατολικής Γαλλίας. Η φάρμα είναι ιδιοκτησία της Ρόουζ (Σιμόν Σινιορέ) η οποία μαζί με τον άνδρα της Πιερ (Πωλ Κροσέ) και τα τρία παιδιά της Πολ, Λουί και Φρανσουάζ, πιστοί στην παράδοση και τους θεσμούς μιας αγροτικής οικογένειας, αγωνίζονται σκληρά κάτω από δύσκολες καιρικές συνθήκες για να επιβιώσουν.
Από τις έρευνες που θα διεξάγει η τοπική αστυνομία θα διαπιστωθεί ότι εκλάπησαν 7.000 φράγκα από τη τσάντα της νεκρής και καθώς θα αποδειχθεί αδυναμία διαλεύκανσης της υπόθεσης, θα κληθεί 
από το Παρίσι ο ειδικός ανακριτής Πιέρ Λαρσέ (Αλέν Ντελόν) ο οποιος θα αναλάβει να εξιχνιάσει την μυστηριώδη δολοφονία. Ο ανακριτής θα υποπτευθεί τα μέλη της οικογένειας του αγροκτήματος, αλλά μετά από ανακρίσεις θα διαπιστώσει ότι όλοι τους έχουν άλλοθι και θα ισχυριστούν, ότι δεν είδαν και δεν άκουσαν τίποτα. Ο εκνευρισμός και η απογοήτευση του ανακριτή 
από την αναποτελεσματικότητα των ερευνών, σταδιακά θα αντικατασταθεί από τον θαυμασμό στο πρόσωπο της Ρόουζ για τον τρόπο με τον οποίο καταφέρνει να κρατά σφιχτά ενωμένη την οικογένειά της.
Ο εντοπισμός των κλεμμένων χρημάτων στην ντουλάπα του Πολ και η κατάρριψη του άλλοθι που προέβαλε ο αδελφός του Λουί θα φέρουν σε δύσκολη θέση την Ρόουζ αλλά και τον ίδιο τον ανακριτή που έχει αρχίσει να τη συμπαθεί.
Όλα δείχνουν ότι η εξιχνίαση του εγκλήματος είναι στην τελική ευθεία αλλά ένα νέο γεγονός θα ανατρέψει τα πάντα. Τελικά, η πίστη της Ρόουζ στην αθωότητα των γιων της ανταμείβεται, 
αλλά μόνο όταν αυτή και η οικογένειά της αναγκάζονται να αντιμετωπίσουν κάποιες δυσάρεστες αλήθειες.

## Διανομή ρόλων
* Σιμόν Σινιορέ ως Ρόουζ Κατό
* Αλέν Ντελόν ως Πιερ Λαρσέ
* Πωλ Κροσέ ως Πιερ Κατό, συζυγος της Ρόουζ
* Μπερνάρντ Λε Κοζ ως Πολ Κατό, γιος της Ρόουζ
* Πιέρ Ρουσό ως Λουί Κατό, γιος της Ρόουζ
* Κατρίν Αλεγκρέ ως Φρανσουάζ Κατό, κόρη της Ρόουζ
* Μιού-Μιού ως Μονίκ, νύφη της Ρόουζ
* Μπεατρις Κονσταντίν ως Λουσίλ Κατό
* Ζαν Μπουίς ως ρεπόρτερ
* Ρενάτο Σαλβάτορι ως ξενοδόχος

## box office
Η ταινία κατά την διάρκεια προβολής της στις γαλλικές κινηματογραφικές 
αίθουσες έκοψε συνολικά 961,000 εισητήρια. 

## Παραπομπές


## Εξωτερικοί σύνδεσμοι
*

Κατηγορία:Ταινίες του 1973
Κατηγορία:Γαλλικές αστυνομικές δραματικές ταινίες
Κατηγορία:Γαλλικές ταινίες της δεκαετίας 1970
Κατηγορία:Γαλλόφωνες ταινίες
Κατηγορία:Ταινίες σε σκηνοθεσία Ζαν Σαπό
Κατηγορία:Ταινίες γυρισμένες στη Γαλλία
Κύπελλο ΕΠΟΠΛ

Το **Κύπελλο ΕΠΟΠΛ** αποτελεί ποδοσφαιρική τοπική διοργάνωση κυπέλλου στην επαρχία Λευκωσίας της Κύπρου. Διοργανώνεται από την ΕΠΟΠΛ.  Στη διοργάνωση συμμετέχουν οι ομάδες του πρωταθλήματος της ΕΠΟΠΛ. Πολυνίκεις ομάδες του θεσμού είναι ο Κέδρος Αγίας Μαρίνας και ο Ροτσίδης Μάμμαρι  που έχουν απο 7 κατακτήσεις.

Η κυπελλούχος ομάδα αποκτά το δικαίωμα συμμετοχής στο Κύπελλο ΣΤΟΚ.

## Δομή

Στο κύπελλο συμμετέχουν οι ομάδες της ΕΠΟΠΛ, οι οποίες αγωνίζονται σε μόνους νοκ άουτ αγώνες μεταξύ τους. Ο τελικός διεξάγεται σε ουδέτερο στάδιο.

## Οι κυπελλούχες ομάδες
Στον πίνακα που ακολουθεί παρουσιάζονται οι κυπελλούχες ομάδες της ΕΠΟΠΛ. Την περίοδο 1963-64 το κύπελλο δεν διεξήχθη λόγω των δικοινοτικών διαταραχών. Για την περίοδο 1964-65 δεν έχουν βρεθεί στοιχεία. Το κύπελλο των περιόδων 2019-20 και 2020-21 διακόπηκε λόγω της πανδημίας του κορωνοιού.

## Κατακτήσεις ανά ομάδα

## Δείτε επίσης
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Πρωτάθλημα ΕΠΟΠΛ

Πρωτάθλημα ΕΠΟΠΛ
Κατηγορία:Ποδοσφαιρικές διοργανώσεις Κύπρου
Καικιλία της Σουηδίας (1540-1627)

Η **Καικιλία της Σουηδίας** (σουηδικά: *Cecilia av Sverige*, 16 Νοεμβρίου 1540 - 27 Ιανουαρίου 1627) ήταν κόρη του Γουσταύου Α΄ της Σουηδίας.

## Βιογραφία
Η *Καικιλία Γκούσταβσντοττερ Βάσα* γεννήθηκε στις 16 Νοεμβρίου 1540 στη Στοκχόλμη, και ήταν το τρίτο παιδί και η δεύτερη κόρη του Γουσταύου Α΄ της Σουηδίας και της δεύτερης συζύγου του Μαργαρίτας Λέιγιονχουβουντ.

Απεβίωσε στις 27 Ιανουαρίου 1627 στις Βρυξέλλες σε ηλικία 86 ετών.

## Οικογένεια
Toν Ιούνιο 1564 παντρεύτηκε τον Χριστόφορο Β΄ της Βάδης-Ρόντεμαχερν στη Στοκχόλμη. Μαζί απέκτησαν 6 παιδιά:
*τον Εδουάρδο Φορτουνάτο (1565-1600), παντρεύτηκε την Μαρία φαν Άικεν. Απέκτησαν 4 παιδιά.
*τον Χριστόφορο Γουσταύο (1566-1609).
*τον Φίλιππο (1567 - 1620).
*τον Κάρολο (1569 - 1590).
*τον Βερνάρδο (1570 - 1571).
*τον Ιωάννη Κάρολο (1572 - 1599).

Είχε επίσης μία νόθη κόρη:
* (νόθη) την Τσάριτας Σεσίλια (1579 - 1629), μοναχή.

## Πρόγονοι


## Παραπομπές
* *Svenskt biografiskt handlexikon* (1906), Cecilia. https://runeberg.org/sbh/a0171.html
* Wilhelmina Stålberg & P.G. Berg: Anteqningar om svenska qvinnor (Notes on Swedish women) (in Swedish)
* Karin Tegenborg Falkdalen (2010). *Vasadöttrarna* (The Vasa Daughters). Falun: Historiska Media.  (In Swedish)

## Παραπομπές σε πηγές

 

  

Κατηγορία:Οίκος των Βάσα
Κατηγορία:Οίκος του Τσέρινγκεν
Κατηγορία:Σουηδοί ευγενείς
Κατηγορία:Γερμανοί ευγενείς
Κατηγορία:Σουηδέζες πριγκίπισσες
Κατηγορία:Μαργραβίνες της Βάδης
Παγκόσμιο Πρωτάθλημα Στίβου 2019 – Ακοντισμός ανδρών

Ο **[[ακοντισμός]] ανδρών** στο **[[Παγκόσμιο Πρωτάθλημα Στίβου 2019]]** διεξήχθη στο Διεθνές Στάδιο Καλίφα από τις 5 έως τις 6 Οκτωβρίου.

## Ρεκόρ

## Πρόγραμμα

## Αποτελέσματα

### Προκριματικά
Πρόκριση: 84.00 (Q) ή οι 12 καλύτερες επιδόσεις (q) προκρίνονται στον τελικό.

### Τελικός

## Παραπομπές

Ακοντισμός Αν
Κέσορν Γουόλκοτ

Ο **Κέσορν Γουόλκοτ** (*Keshorn Walcott*, γεννήθηκε 2 Απριλίου 1993) είναι Τρινιντιανός αθλητής του στίβου. Είναι ο  Ολυμπιονίκης του 2012 στο αγώνισμα του ακοντισμού, σε ηλικία μόλις 19 ετών. Είναι ο κάτοχος του Βορειοαμερικανικού ρεκόρ εφήβων.

Ο Γουόλκοτ είναι ο νεότερος Ολυμπιονίκης στην ιστορία του θεσμού στο αγώνισμα του ακοντισμού (19 ετών, 131 ημερών), και ο πρώτος αθλητής κάθε αγωνίσματος στίβου που να έχει κερδίσει παγκόσμιο εφηβικό και Ολυμπιακό τίτλο την ίδια χρονιά.

## Επιτεύγματα

## Παραπομπές

Κατηγορία:Τρινιντιανοί
Κατηγορία:Ακοντιστές
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Γιάνι (τυρί)

Το **τυρί Γιάνι** () είναι λετονικό τυρί από ξινόγαλο. Τρώγεται παραδοσιακά κατά την περίοδο του Γιάνι, της λετονικής εορτής που λαμβάνει χώρα κατά την περίοδο του θερινού ηλιοστασίου. Σήμερα το τυρί γιάνι αποτελεί μέρος του πολιτισμού της Λετονίας.

Στις 16 Νοεμβρίου 2015, το τυρί Γιάνι συμπεριλήφθη στο μητρώο των Εγγυημένων Παραδοσιακών Ιδιότυπων Προϊόντων του Ευρωπαϊκού Συμβουλίου (ΕΠΙΠ). Επί του παρόντος, πέντε παραγωγοί ("Valmieras piens", "Rankas piens", "Lazdonas piensaimnieks", "Straupe", και "Dundaga") πληρούν τα κριτήρια του ΕΠΙΠ και έχουν το δικαίωμα να χρησιμοποιήσουν την εμπορική ετικέτα "τυρί Γιάνι" στα προϊόντα τους.

## Συστατικά
Τα βασικά του συστατικά του τυριού είναι το ωμό κουάρκ (λετονικά: biezpiens) και το φρέσκο γάλα. Ωστόσο για την παρασκευή του τυριού μπορούν να χρησιμοποιηθούν και άλλα προϊόντα. Παραδοσιακά, κατά το μαγείρεμα του τυριού, προστίθονται σπόροι κύμινου ως καρύκευμα.

## Παρασκευή
δεξιά|μικρογραφία|220x220εσ|Φέτες τυριού Γιάνι σε ένα πιάτο
Αρχικά, για να παρασκευαστεί το τυρί πρέπει να ζεσταθεί ολόκληρο το γάλα και να προστεθεί το κουάρκ. Μετά το μίγμα μαγειρεύεται έως ότου το αφράτο τυρόπηγμα διαχωριστεί από το τυρόγαλα. Το τυρόγαλα αφαιρείται όταν η μάζα του τυριού αγγίζει θερμοκρασία ύψους 72 με 77 βαθμών Κελσίου. Σε αυτό το σημείο, το τυρόπηγμα τοποθετείται στο τηγάνι. Στο τηγάνι με το τυρόπηγμα ρίχνεται επίσης ένα μείγμα αποτελούμενο από αυγά, βούτυρο, αλάτι και σπόρους κυμίνου. Όταν σχηματιστεί μια στερεή και σταθερή μπάλα, το τυρί τοποθετείται σε ένα τουλπάνι για να στραγγιστεί. Γενικά, το τυρί προετοιμάζεται λίγες μέρες πριν την κατανάλωση του, ενώ επιτρέπεται να ωριμάσει σε ένα δροσερό μέρος πριν καταναλωθεί.

## Παραπομπές

Κατηγορία:Πολιτισμός της Λετονίας
Χορστ Φέλμπερμαγιερ, Σρ.

Ο **Χορστ Φέλμπερμαγιερ, Σρ.** (γερμανικά: **Horst Felbermayr, Sr.,** 19 Φεβρουαρίου 1945 στο Ριντ ιμ Ίννκραϊς της Αυστρίας - 17 Μαρτίου 2020), ήταν Αυστριακός πιλότος αυτοκινήτων.

Συμμετείχε έξι φορές στον αγώνα 24 Ωρών του Λε Μαν..

Το 2016, έχοντας προηγουμένως διατελέσει συνεργάτης της ομάδας της Proton Competition, της οποίας, επίσης, ήταν ένας εκ των ιδρυτών, η εταιρεία του, Felbermayr, αποτέλεσε χορηγό των Audi R8 LMS της ομάδας της Car Collection Motorsport στο 24H Series.

## Παραπομπές


Κατηγορία:Οδηγοί αγωνιστικών αυτοκινήτων
Σεμίραμις (όπερα του Ροσσίνι)

Η ***Σεμίραμις*** (ιταλ.: *Semiramide*) είναι όπερα σε δύο πράξεις, του Ιταλού συνθέτη Τζοακίνο Ροσσίνι.
[μικρογραφία|[Τζοακίνο Ροσσίνι|Ροσσίνι - Κοστούμι για την βασίλισσα Σεμίραμι - Παρίσι 1825]]
The λιμπρέτο της, του Γκαετάνο Ρόσσι, βασίζεται στην ομώνυμη τραγωδία του Βολταίρου, η οποία με τη σειρά της βασίζεται στον θρύλο για τη βασίλισσα Σεμίραμι της Ασσυρίας. Η όπερα παρουσιάσθηκε για πρώτη φορά στο Λα Φενίτσε της Βενετίας στις 3 Φεβρουαρίου 1823.                                                                                                                                                                                                                 

Η *Σεμίραμις* ήταν η τελευταία ιταλική όπερα του Ροσσίνι. Η μουσική της πήρε τη μορφή μιας επιστροφής στις φωνητικές παραδόσεις της νεότητας του Ροσσίνι, ο οποίος στο μελόδραμα αυτό *«αναδημιούργησε την μπαρόκ παράδοση του διακοσμητικού άσματος με απαράμιλλη επιδεξιότητα»*. Οι ομαδικές σκηνές (ιδιαιτέρως τα ντουέτα του Αρσάκη και της Σεμιράμιδος) και τα χορωδιακά είναι υψηλής ποιότητας, όπως και η μουσική για την ορχήστρα, η οποία εκμεταλλεύεται πλήρως μία μεγάλη θέση ορχήστρας.

Μετά από αυτό το μεγαλόπρεπο έργο, ένα από τα καλύτερα του είδους της όπερα σέρια, ο Ροσσίνι εγκατέλειψε την Ιταλία και εγκαταστάθηκε στο Παρίσι. Εκτός από το *[[Il viaggio a Reims]]*, που είναι και αυτό στην ιταλική, οι τελευταίες του όπερες είναι είτε με πρωτότυπο γαλλικό λιμπρέτο, είτε ξαναδουλεμένες προσαρμογές σε γαλλικό στίχο παλαιότερων ιταλικών μελοδραμάτων.

Ο μουσικολόγος Ροντόλφο Τσελλέττι συνοψίζει τη σημασία που έχει η όπερα *Σεμίραμις* ως εξής:

*`Ηταν η τελευταία όπερα της σπουδαίας παραδόσεως του [[Μπαρόκ μουσική|μπαρόκ]]: η πιο όμορφη, η πιο επινοητική, και ίσως η πιο πλήρης. Αλλά επίσης, ανεπανόρθωτα, η τελευταία.*

## Παραπομπές


## Εξωτερικοί σύνδεσμοι
* [Παρτιτούρες](https://imslp.org/wiki/Semiramide_(Rossini,_Gioacchino)) στο International Music Score Library Project

Κατηγορία:Όπερες του Τζοακίνο Ροσσίνι
Κατηγορία:Όπερες στην ιταλική γλώσσα
Λα Φενίτσε

Το **Θέατρο Λα Φενίτσε** (ιταλ. *Teatro La Fenice*, μεταφραζόμενο ως «Ο Φοίνικας») είναι ιστορικό θέατρο όπερας στη Βενετία. Αποτελεί ένα από τα «διασημότερα και πλέον ονομαστά ορόσημα στην ιστορία του ιταλικού θεάτρου», και στην ιστορία της παγκόσμιας όπερας. Ιδιαιτέρως στον 19ο αιώνα, το θέατρο έγινε ο τόπος όπου δόθηκαν παγκόσμιες πρεμιέρες διάσημων έργων των τεσσάρων μεγάλων συνθετών της εποχής: του Ροσσίνι, του Μπελλίνι, του Ντονιτσέττι και του Βέρντι.

Καθώς ο φοίνικας της ονομασίας του ξαναγεννιέται απ' τις στάχτες του, έτσι και ο οργανισμός του θεάτρου επεβίωσε μετά την αχρήστευσή του από πυρκαγιές τρεις φορές: Την πρώτη το 1774, οπότε λειτούργησε και πάλι μόλις το 1792, τη δεύτερη το 1836, οπότε το ξανακτίσιμο ολοκληρώθηκε μέσα σε ένα έτος, και την τρίτη το 1996. Η τελευταία φωτιά ήταν αποτέλεσμα εμπρησμού και το θέατρο ξαναλειτούργησε τον Νοέμβριο του 2004.

## Παραπομπές


## Πηγές
* Beauvert, Thierry: *Opera Houses of the World*, The Vendome Press, Νέα Υόρκη 1995, ISBN 0-86565-978-8
* Romanelli, Giandomenico κ.ά.: *Gran Teatro La Fenice*, εκδ. Evergreen, Κολωνία 1997, ISBN 3-8228-7062-5
* 

## Εξωτερικοί σύνδεσμοι
* Επίσημος ιστότοπος
* «Teatro la Fenice di Venezia: the long (and shamy) story of a reconstruction», veniceword.com

Κατηγορία:Θεατρικοί χώροι στην Ιταλία
Κατηγορία:Κτίρια και κατασκευές στη Βενετία
4015 Γουίλσον-Χάρινγκτον

thumb|right|325px|Ο κομήτης Γουίλσον-Χάρινγκτον στις 19 Νοεμβρίου 1949, φωτογραφημένος με το τηλεσκόπιο Σμιντ «Samuel Oschin» των 122 εκατοστών του Πάλομαρ. Η εικόνα έχει υποστεί επεξεργασία ώστε να διακρίνεται η ουρά.

Ο **Γουίλσον-Χάρινγκτον (Wilson–Harrington)** είναι ένα μικρό σώμα του Ηλιακού μας Συστήματος, που παρουσιάζει χαρακτηριστικά τόσο αστεροειδούς, όσο και κομήτη. Είναι έτσι γνωστός τόσο με την ονοματολογία αστεροειδούς, ως 4015 Γουίλσον-Χάρινγκτον, όσο και με την ονοματολογία κομήτη, ως **107P/Wilson–Harrington**. Συμβιβαστικά, κατατάσσεται στους ενεργούς αστεροειδείς. '.

Η τροχιά του τέμνει την τροχιά της Γης, οπότε ταξινομείται και ως Απολλώνειος αστεροειδής, ενώ ως κομήτης ταξινομείται στους περιοδικούς κομήτες μικρής περιόδου. Ανακαλύφθηκε αρχικώς το 1949 ως κομήτης και κατόπιν χάθηκε. Τριάντα χρόνια αργότερα, τον Νοέμβριο του 1979, ανακαλύφθηκε ως αστεροειδής, και κατόπιν οι αστρονόμοι χρειάσθηκαν άλλα δέκα και πλέον έτη μέχρι να καταλάβουν ότι κομήτης και αστεροειδής ήταν στην πραγματικότητα το ίδιο σώμα. Ως αποτέλεσμα της κοινής κυρίως ονομασίας, έχει με μήκος ονόματος 17 χαρακτήρες το μακρύτερο όνομα αστεροειδούς από όλους, έχοντας έναν χαρακτήρα περισσότερο από το όριο των 16 χαρακτήρων που επιβάλλει η Διεθνής Αστρονομική Ένωση.

Ως κομήτης ανακαλύφθηκε από τους Αμερικανούς αστρονόμους Άλμπερτ Τζωρτζ Γουίλσον και Ρόμπερτ Τζωρτζ Χάρινγκτον, που παρατηρούσαν από το Αστεροσκοπείο του Πάλομαρ. Μόνο τρεις φωτογραφικές παρατηρήσεις έγιναν και ο κομήτης χάθηκε στη συνέχεια, δηλαδή οι παρατηρήσεις ήταν ανεπαρκείς για να προσδιορισθεί από αυτές η τροχιά του με αρκετή ακρίβεια ώστε να γνωρίζουν οι αστρονόμοι πού να τον αναζητήσουν στο μέλλον.

Ως αστεροειδής, ο Γουίλσον-Χάρινγκτον ανακαλύφθηκε από την επίσης Αμερικανίδα αστρονόμο  Έλινορ Χέλιν, που κατά σύμπτωση παρατηρούσε και εκείνη από το Αστεροσκοπείο του Πάλομαρ. Αρχικώς έλαβε την προσωρινή ονομασία (διακριτικά) **1979 VA** και όταν παρατηρήθηκε εκ νέου στις 20 Δεκεμβρίου 1988, ώστε να προσδιορισθεί με κάποια ακρίβεια η τροχιά του, του εκχωρήθηκε ο μόνιμος αύξοντας αριθμός αστεροειδούς 4015.

Στις 13 Αυγούστου 1992 ανακοινώθηκε ότι ο αστεροειδής 4015 και ο κομήτης 107P/Wilson-Harrington ήταν το ίδιο σώμα. Μέχρι τότε είχαν συγκεντρωθεί αρκετές παρατηρήσεις του αστεροειδή ώστε να υπολογισθεί μία πολύ ακριβής τροχιά, και η έρευνα παλαιών φωτογραφικών πλακών για τυχόν αποτύπωσή του πριν την ανακάλυψή του απέδωσε τις πλάκες του 1949 με τις εικόνες του χαμένου κομήτη.

Αν και οι εικόνες του 1949 έδειχναν χαρακτηριστικά κομήτη, όλες οι μετέπειτα απεικονίσεις δείχνουν ένα φωτεινό σημείο, υποδεικνύουντας ότι πιθανώς είναι ένας αδρανής κομητικός πυρήνας, που σπανίως παρουσιάζει εξάχνωση υλικού.

## Παραπομπές


## Εξωτερικοί σύνδεσμοι
* Ο Wilson–Harrington στην ''Cometography.com''

Κατηγορία:Κομήτες
Κατηγορία:Απολλώνειοι αστεροειδείς